A NETFLIX SOROZATA
Amióta Devi kibékült Paxtonnal,
nem akarta elhagyni az országot.
Már csak Bennel kellett elsimítani a dolgokat.
- Hallom, mégsem mész Indiába. - Igen, anyám úgy döntött, maradunk…
Kár, most egész évben bámulhatom a pofádat.
Bennek még kell egy kis idő.
Ettől függetlenül Devi már nem élt kettő életet,
és örömmel volt újra ő az egyetlen kocka indiai lány
az egész Sherman Oaks…
Ez meg ki a fene?
Egy új diák érkezett hozzánk. Aneesa, mutatkozz be!
Mi a pálya? Aneesa vagyok.
A Toluca előkészítőből jöttem.
Baszki, ennyi nem elég? Baszki, bocs a baszkiért!
Jól tolom, ugye?
Nem tudom, mit mondjak. Focizom.
Igen? Milyen poszton?
Védőként.
Ez igen! Kemény a csaj!
Devi elborzadt ettől a menő indiai tinitől.
Azt hitte, a népszerűtlenségének a rasszizmus az oka,
de ez az új diák bebizonyította, hogy Devi objektíve béna.
Olyan egyedi neved van, Aneesa. Arab eredetű?
Igen, muszlim vagyok.
Szalam aléjkum.
Ragaszkodom hozzá, hogy itt imádkozz majd.
A kocsimban van egy imaszőnyegem, ha szükséged van rá.
Remek. Köszönöm, uram.
Szívesen, Devi.
- Úgy értem, Aneesa. - Ne már!
Nem! Mi? Ezt ki mondta? Én?
Lemondok. Bojkottálom magam.
Tényleg, Aneesa a Devi 2.0.
Bocs, Devi 1.0.
…BARÁTKOZTAM NÉPSZERŰ INDIAIVAL
Alig várom a pénteki ottalvós bulit!
Muszáj kimozdulnom végre.
Megfulladok apám és Sharon mellett.
Amióta anyám lelépett, folyamatosan azt hallgatom,
hogy „Jól vagy? Szomorú vagy? Akarsz beszélni?”
Úgy tűnik, csak vigasztalni akarnak.
Nem kell vigasztalni!
És ha anyám lelépett, hogy statiszta legyen?
Kit érdekel? Nem olyan nagy ügy.
Erre most kérdezzek rá, vagy inkább csak eszed tovább dühösen az almát?
- Alma. - Rendben.
Akkor hadd váltsak témát! Mit gondolsz Aneessáról?
Uncsi és erőltetett, nem?
Szerintem pont ellenkezőleg, nagyon laza.
Nézd, próbál bevágódni a népszerű diákoknál!
Tipikus önutáló indiai. Tuti nincs egy indiai barátja sem.
Neked sincs.
Mi? Ott az unokatesóm! És neked hol vannak a kínai barátaid?
Rengeteg kínai barátom van!
Ed, Grace, Wei, David, Lee, Ann.
Hallgasd meg a kínai kórusunkat, az Acapella Sárkányokat!
Devi, hát itt vagy!
Szeretném, ha valaki körbevezetné az új diákunkat.
Ez komoly, Grubbs igazgatónő?
Rakjuk össze az indiaiakat, úgyis egyformák!
Mi? Nem! Csak egyezik az órarendetek.
Ne játszd ki a faji lapot!
Rakok rá egy plusz négyet, és unót mondok!
Mit kell tudni a Sherman Oaksról?
Kit szeretünk? Kit utálunk?
Lehet inni az ivókútból?
Határozottan nem. Amint bekapcsolod, fingszag kezd el terjedni. Ne érj hozzá!
Te mit szeretsz csinálni?
A szokásos tini cuccokat.
Lehet old school vagy new school.
Pár hete elég durva gigabulit szerveztem.
Az a te bulid volt? Meséltek róla.
Vadul hangzott.
Zoe mesélte, hogy egy zakkant csaj
a kocsi elé lökte az úszócsapat kapitányát.
Nem írhatsz megint a Haim és a Brontë nővérek hasonlóságáról.
- Devi! - Mr. K!
Aneesa Qureshi?
Mr. Kulkarni vagyok, az irodalomtanár, de a női focicsapat edzője is.
Láttalak az állami bajnokságon tavaly. Igazi Megan Rapinoe vagy!
- Csatlakozol a csapatunkhoz? - Persze.
Ez az!
Devi rémülten nézte, ahogy az egyetlen jó fej tanárt,
aki egyértelmű kulturális okokból kivételezett vele,
elvarázsolja Aneesa kellemes személyisége.
És a nap folyamán nem ő volt az egyetlen.
Trent! Te őrült…
Kösz, hogy körbevezettél ma!
Örülök, hogy végre van egy indiai osztálytársam.
Igen. Na, szia!
Hé! Még mindig áll a korrepetálás a héten?
Igen, de menjünk hozzátok.
Azt hiszem, a nagyim beléd zúgott.
Láttam, hogy beszélgettél Neese-szel. Jóban vagytok? Menő csaj.
Igen, nagyon menő.
Alig várom, hogy gyere! Elfelejtettem, hogy nézel ki élőben.
Válltól lefele is létezel?
Az alsó részem egy billentyűzet. Ez szakítóok?
Egyáltalán nem.
Hihetetlen, hogy végre elmehetek randizni a laboros kulimunka helyett.
Meglep, hogy Evan elengedett azok után, amit meséltél róla.
Hogy egy korpás hajú szexista mamlasz?
Igen, engem is meglepett.
Péntek este nem kell majd rá gondolnod.
Csak mi ketten leszünk, meg a spanyol tapasok.
Alig várom, hogy a pincérnő érdeklődjön, mennyire vagyunk éhesek.
„Miért, ide nem enni járnak az emberek?”
DR. JACKSON
Hogy merészeli?
Kicsoda?
Dr. Jackson! Felvett a levlistájára.
Ezt a nagyképű… nézd!
Foglaljak időpontot a kozmetikusánál, Gabrielle-nél!
Én elmehetek?
Nem. Semmi keresnivalója a klinikán egy kozmetikusnak.
Istenem! Olyan pofátlan!
Dühítő ez az ember, de mindenki csak dicséri.
- Pont, mint Aneesa. - Az meg ki?
Ő az én dr. Jacksonom, és utálom.
Mindenki odavan érte, hogy milyen jó fej.
„Öribariknak kéne lennetek, mert ő is indiai!”
- Ez már szinte rasszizmus. - Hogyan?
- Indiai? Legyetek is jóban! - Micsoda? Nem.
Mi a családneve? Hová valósi? A testvérei elitegyetemre járnak?
- Nem tudom. - Az hogy lehet?
Hívd át vacsorára pénteken!
De pénteken itt alszik Eleanor.
Remek. Biztos nem zavarja majd a fura barátod.
- Eleanor nem fura. - Ugyan már!
Szeretném, ha végre lenne egy indiai barátod.
Kamalával jóban vagyok.
Nem igaz.
Bunkó vagy vele, és próbálod elcsúfítani.
Majdnem rávetted, hogy borotválja le a szemöldökét!
Ha nem szexi, legalább nem rabolják el emberkereskedők.
Ez az indiai lány talán jó hatással lesz rád.
Pénteken átjön vacsorázni, téma lezárva.
Feltörtem anyám Netflix-fiókját, és kikapcsoltam a szülői korlátozást.
Nézhetünk káromkodós meg pucérkodós filmeket!
Iszonyú jó lesz a ma este!
Mizu, királynők?
Kösz, hogy áthívtál magadhoz!
Hozzak valamit? Nasit, ücsit, ekit?
- Ez komoly? - Mi?
Nem, bocs, csak vicceltem.
Drogokat nem, de függőséget okozó nasikat tudok hozni.
Kösz, de szerintem megleszünk.
Szuper. Később találkozunk!
Jó, hogy meghívtad. A kedves embereknek is adni kell egy esélyt.
Eleanor!
Sharon, te meg mit keresel itt?
- Mrs. Wong! - Szia!
Este találkozunk!
Szia, kölyök!
Elszökött az altatógáz a rendelőben, gondoltam megkérdezem,
nincs-e kedved plázázni egyet.
Nem igazán. Nagyon sok házim van még.
Rendben, de valamikor jó lenne együtt lógni.
Nem csinálunk egy TikTok-táncot?
Csomó anya-lánya tánc van.
A Zumbán tanultam jó tánclépéseket.
Sharon, mi nem vagyunk anya és lánya.
Csak a mostohaanyám vagy.
Bonjour, mademoiselle.
Bonjour.
- Ő meg ki? - Malcolm.
És őt kedveljük?
Nem, dehogy! Én Oliverrel járok.
Attól még kedvelheted Malcolmot.
Mindegy, ő úgysem kedvel engem.
Ő szinte egy híresség, én meg…
Mindegy. Hazafelé beugorhatunk burgerezni?
Éhes vagyok, rám fér egy duplaburger.
- Osztozunk egy turmixon? - Sharon!
Devi a pizsipartira készülve
megfogadta, hogy jól viselkedik Aneesával.
Talán tényleg csak túlreagálta a dolgot. Aneesa sem volt tökéletes.
Egy Ferrero Rocher piramis! Milyen elegáns! Gyere csak be!
Ez valami vicc?
Az indiaiaknál az a bonbonok Rolexje!
Szia, Aneesa!
Látom, már találkoztál anyukámmal és a nagyimmal. Ő Aneesa.
- Namaszté. - Namaszté!
Hogy van?
Nagyon rosszul, drágám. Az egész testem egy merő fájdalom.
Fogd meg a kezemet! Érzed, milyen hideg?
Tényleg nagyon hideg.
Miben segíthetek?
Bocs, ezt még sose kérdezték tőlem.
Tizenöt év alatt Devi egyik barátja sem üdvözölte úgy a családját,
ahogy azt a családja szerette volna.
Basszus, betoltam egy egész jégkását, mindjárt bepisilek!
A cipődet!
Jaj, tényleg.
Menjetek fel! Elkészítem a különleges pani purimat.
Nem ehetnénk pizzás csigát?
A pani puri a kedvencem!
Az enyém is.
Segítsek a konyhában?
Nem, drágám, menj csak fel! Szórakozz a lányokkal!
Kár, hogy Fabiola a robotikaversenyen van.
Imádni fog téged, Aneesa,
és azt, hogy profin húzol tök egyenes vonalakat.
Alig várom, hogy megismerjem! Ha olyan, mint ti, csak jó fej lehet.
Devi nem örült, hogy Aneesa ennyire megtalálja a hangot a barátaival.
Aneesa, miért jöttél át a menő magánsulidból
a béna Sherman Oaksba?
A könyvtárban csak a szcientológia ajándékkönyvei vannak.
Nekem tetszik a Sherman Oaks.
Tudjátok, milyenek a magánsulis gazdag csajok. Állandóan drámáznak.
Azért itt se unatkozunk.
Devi buliján a suli legszexibb fiúját elütötte miatta egy autó.
Nem miattam ütötték el!
Hát azért de.
Pont előtte tudta meg, hogy két pasival jársz.
Basszus, kettővel? A szüleim egyet sem engedélyeznek.
Anyám se hagy randizni, de nem izgat. Én már csak ilyen vagyok.
Még sose találkoztam lázadó indiai gyerekkel. Ez igen!
MALCOLM MIZU? LOL.
Te jó ég!
Malcolm Stone írt. Annyira vicces!
Én igazán nem beszélhetek, de ugye tudod, hogy van pasid?
Igen, persze. Csak mint kollégát tisztelem Malcolmot.
Te menő vagy, mit válaszoljak?
Egy csókos szmájlit? Vagy egy kacsintósat?
Devi barátja Aneesától kért tanácsot?
Ez már tényleg túlzás.
Tudod, mi lenne a legjobb üzenet?
- Mi lenne, ha kilógnánk találkozni vele? - Mi? Komolyan? Igen!
Még sosem lógtam ki. Abszolút benne vagyok.
Devi izgult a terv miatt,
de jobban fél attól, hogy beég Devi 2.0 előtt,
mint hogy az anyja megbünteti.
Megvárjuk, míg mindenki alszik, és lelépünk.
Ez nem tetszik.
Az ilyen helyeken darabolnak fel tiniket.
Malcolm?
Szia! Én vagyok az, Eleanor.
Akinek írtál? Tudod, „mizu, lol”?
Hogy is felejthetném el? Gyere! Gyönyörködöm abban a hullócsillagban.
Az egy helikopter.
Valóban. Jól kiszúrtad.
Mit keresnek itt a többiek?
Ben? Te mit keresel itt?
Bennel együtt jártunk hébersuliba.
Ugyanolyan kipát hordtunk.
Bocs, Malcolm nem szólt, hogy Ben is itt lesz.
Megértem, ha el akarsz menni, de én maradni szeretnék.
Oliver?
Srácok, ő Aneesa. Most érkezett. Ő Ben, ő pedig Malcolm.
Örülök a találkozásnak ezen a para üres telken.
Figyelmeztetlek, hogy egy társasági atombombával lógsz.
Egy olyan srác ne adjon tanácsot, akinek még gyerekfodrász vágja a haját!
Ez az Aneesa! Jól beszóltál Bennek.
Lehet, Devi félreismerte eddig.
És? Ötéves korom óta járok Antoine-hoz.
Mindenkinél jobban ismeri a fejformámat, és cukorkát is ad.
Most, hogy vége a Disney sorozatodnak, mire készülsz, Malcolm?
Nem tudom, unom már a gyerekműsorokat.
Egy heroinfüggőt akarok játszani vagy egy ronda embert.
Vagy tudjátok, mit játszanék el szívesen?
A Jokert.
Az én változatomban a mosoly mögé rejti a szomorúságát.
Ez hihetetlen sötét és beteg!
Több akarok lenni, mint a srác, aki egy varázslimuzinban furikázik.
Húzz be egy fotósnak, mint a többi tinisztár. Vagy varrasd ki magad!
Ez nagyon jó ötlet!
Nem a fotós, hanem a tetkó. Kivarratom magam ma este!
Micsoda?
Várj, ma este akarsz tetováltatni?
Basszus, de jó ez az este!
Ugye?
Úgy örülök, hogy újra látlak!
Főleg a hallgatódzó nénikéd nélkül.
Visszajelzést is szokott adni.
Szerinte többet kéne elpirulnom.
Van egy meglepetésem. LA-be költözöm!
Micsoda? Tényleg?
Igen!
Ne haragudj, fel kell vennem.
Halló?
Szia, bocs! Tudom, hogy elengedtelek estére, de be kell jönnöd.
A vacsora közepén vagyok.
Épp Neót utánoztam a Mátrixból, ahogy elhajol a golyók elől,
és levertem egy pár mintádat, szóval újra kell csinálnod őket.
Holnap nem ér rá? A barátommal vacsorázom.
Figyelj, én megértem,
de dr. Peters pont ilyen áldozatokat vár el tőlünk.
Rendben, máris jövök.
Jó kislány. Szia!
Mondjam le a rendelést?
Biztos bejöhetünk ide?
Ne aggódj, a dublőrömé a hely, nem kér senkitől személyit.
Mizu, Jerry?
Ki kell, hogy varrj!
Remek. Imádok szűz vászonra festeni.
Jól van, vegyél kezelésbe, tesó!
Ben miért ilyen szar arc veled?
Az az én hibám.
Nem akartok piercinget?
Nem azért, de szerintem neked nagyon jól állna egy orrkarika.
Komolyan?
Ki tudja, talán csináltatok egyet ma.
Úgyse mered, mert félsz anyádtól.
Nem is! Bevállalnám.
Igen? Ha kilöveted az orrod, én csináltatok tetoválást.
De azt mondtad, fontos, hogy zsidó temetőbe temessenek.
Igen, a Kravitzék mellett van sírhelyünk.
De úgyse csináltatsz piercinget.
A hetekig tartó hallgatás után Devi felbátorodott a szokásos szócsatától.
Kibékülhet Bennel és bevágódhat Aneesánál,
ha egy apró lyukat szúrat az orrába.
Benne vagyok.
Úgysem hallgatok anyámra, csak Megan Thee Stallionra.
Úgysem mered!
Egy szexi orrkarikát kérek.
És egy tetkót nekem.
Ülj be a székbe!
Te menj hátra Jerryhez!
Ezerféleképpen tudja rád írni, hogy „anyuci”.
Ezt nézzétek!
Ahogy beléptem oda,
elhatároztam, hogy olyasmit akarok, ami segít a világon.
Szóval ez lett.
SZARETET
„Szaretet.”
Micsoda? Én azt kértem, hogy „szeretet”.
Észre kellett volna vennem. De ennek is van jó oldala:
a Disney Csatorna biztosan nem fog visszahívni már.
Devi, orrpiercinget csináltattál? Mit fog szólni anyukád?
Semmit. Kiveszem, mielőtt meglátná.
A lyukra meg azt mondom, megdobtak dartsszal.
Itt a tetkóm.
- Ez meg mi? - Egy apró kosárlabda.
Nem jutott jobb eszembe.
Prashant?
Hajnali kettő van, mit keresel itt?
Gondoltam, mostanra egyedül leszel. Elhoztam neked a randiestet.
Az éttermek már zárva vannak, ezért hoztam egy válogatást a benzinkútról.
Úgy sajnálom, Prashant!
Iderepültél, én meg hozhatom rendbe mások hibáit.
Semmi baj.
Most, hogy ideköltözöm, rengeteg időnk lesz.
Hihetetlen, hogy ideköltözöl!
Ugye örülsz neki?
Igen, persze!
Ne haragudj, csak mérges vagyok a béna kollégáim miatt.
Tudod, ők most hol vannak?
K-pop karaokén! Instagramon láttam.
Be is öltöztek, parókát is vettek!
Setseg hangja mondjuk gyönyörű.
Figyelj, én rengeteg Evannal dolgoztam már.
Néha nincs más megoldás, ringbe kell szállni velük.
Milyen ringbe?
Nem hinném, hogy bokszolnának, itt mindenki asztmás.
Úgy értem, hogy tegyél úgy, mintha kedvelnéd a kocka hobbijaikat,
mert akkor a laborban is jobban bevonnak majd.
Nem kéne anélkül is bevonniuk?
Persze, de az ilyen pasik rettegnek a magadfajta lányoktól.
Éreztesd Evannal, hogy menő, és biztos nyitottabb lesz.
Rendben.
Vettem hagymakarikát is.
Nagyon finom, de nem egy randikaja.
Mi lenne, ha mielőtt kinyitnánk…
Oszlik már a sötétség, eljött hát a búcsúzás ideje.
Ez valami kamu Shakespeare?
Agyő, Eleanor. Köszönöm, hogy ma melletted léphettem fel.
Igen, tudom. Szakítok Oliverrel.
Mi van? Ez csak ideiglenes tetkó volt?
Igen, hazudtam neked.
De én véglegesen megváltoztattam az orromat!
Rossz érzés úgy elköteleződni, hogy nem tudod, a másik végig hazudik.
Jól van, sajnálom! Te nyertél. Most már kvittek vagyunk?
Egyáltalán nem.
Attól még messze vagyunk.
Devi, utána mentél!
Én kiszálltam.
A bulin utána mentél, és otthagytál engem.
Nem vagyunk barátok, ne tegyél úgy, mintha azok lennénk!
Devi nem tudott aludni Ben dühös szavaitól.
Sajnos Ben annyira lefoglalta,
hogy egy apróságot elfelejtett lefekvés előtt.
Az egy orrkarika?
Basszus!
Ezt a kukában találtam ma reggel!
- Miért kukáztál? - A nagyi megint kidobta a fogsorát.
Hála az égnek!
Hogy mersz kiszökni éjszaka,
hogy piercinget csináltass a Jerry Tetkó és Piercingben?
Tudod, hány elfertőződött sebet kezelek utánuk?
Az én hibám, úgy sajnálom!
Devivel arról beszéltünk, hogy milyen nehéz,
hogy ebben az országban csak a nyugati szépséget értékelik.
Az orrkarika az indiai nőiesség jelképe.
Devi fel akarta szabadítani az orrát, én javasoltam, hogy azonnal csinálja meg.
Most már tudom, hogy ez felelőtlenség volt. Sajnálom.
Alkoholt is ittatok? Csókolóztatok fiúkkal?
Nem, én egyikkel sem élek.
Ez egy halal lázadó pillanat volt.
Igen, halál halal volt.
Örülök, hogy Aneesa segít értékelni a kultúrádat.
És egyébként
jól áll, Devi.
De nem mehetsz tetoválószalonba az éjszaka közepén!
- Tudom, és többet nem fordul elő. - Remélem is!
Felhívom a gyógyszertárat. Neked antibiotikumkúra kell.
A húsevő baktérium sosem alszik.
Szia, Evan!
Mutatni akarok valamit.
Az új mintáknál fenotípusos eltéréseket figyeltem meg a két sejtpopuláció között,
ami nem igazolja a hipotézisünket.
- Leírtam mindent… - Később megnézem.
Rendben.
Láttam, karaokézni voltatok.
Nem tudom, mondtam-e, de imádom a K-popot. Óriási BLACKPINK rajongó vagyok.
Komolyan? Te is Blink vagy?
Imádom őket! Olyan vagyok, mint Rosé.
Igen? A munkában egyértelműen Jisoo vagyok,
de a barátokkal inkább Lisa.
- Igen. - Te is látod?
- Látom. - Igen?
Remek.
Szóljatok, ha máskor is mentek karaokézni.
A bitcoin botrányokat is követed, és érdekelnek az anime rajzok?
- Ez remekül hangzik. - Remek, üdv a csapatban!
Figyelj, vedd ki a mai napot, annyit dolgoztál mostanában!
- Köszönöm. - BLACKPINK!
Ez az!
Király.
Király. Rendben.
Köszönöm, hogy meggyőzted anyukámat! Honnan tudtad, mit kell mondani?
Az én szüleim is indiaiak.
Meg kellett győznöm anyámat, hogy nem tértem ki a hitemből,
amiért azt írtam, hogy Harry Styles az isten.
A te anyád is állandóan a fura unokatesóidhoz hasonlít?
Meg barátokhoz, szomszédokhoz, vagy a kést áruló telemarketingeshez.
Mennem kell.
Ha anyám meglát téged ebben a pulcsiban,
kiakad, hogy a lányok fiúsan öltözködnek.
Az én anyám is mindig ezt mondja!
Devi anyjának igaza volt, tényleg jó, hogy végre vannak indiai barátai.
Aneesa azt is megértette Deviben, amit senki más.
Aneesa tudta milyen,
amikor folyamatosan rosszul ejtik a nevedet,
amikor megkérdezik, hogy honnan jöttél,
és amikor terrorizál az indiai kozmetikusod.
Devi szégyellte, hogy korábban fenyegetve érezte magát.
Mit képzelt?
Persze, hogy megfért a suliban két…
- Tetszik a dzsekid! Nem. - Igen.
Jaj, ne!
Ennek a ribancnak mennie kell!
A feliratot fordította: Miklósi Zsuzsa